Sewe in Gauteng doodgeskiet | Maroela Media
Sewe in Gauteng doodgeskiet
'n Taakspan is aangestel om die skuldiges vas te keer ná sewe persone die afgelope naweek in Springs, Tsakane en KwaThema in Ekurhuleni doodgeskiet is, het die Gautengse polisie Sondag gesê.
Nog sewe persone is met skietwonde in hospitale opgeneem en ander persone is reeds ontslaan, het kol. Lungelo Dlamini gesê.
Alhoewel die motief vir die skietery en moord deur 'n groep persone nog ondersoek word, ondersoek die polisie die moontlikheid dat van die moorde verband kan hou met bendes wat vullis versamel by Rietfontein-stortingsterrein en dwelmoorloë in KwaThema.
Twee persone is Vrydagoggend by die stortingsterrein in Springs dood aangetref met skietwonde.
Nog twee persone, onderskeidelik 27 en 30 jaar oud, is Vrydagmiddag dood aangetref in Tsakane, waar twee persone ook tydens die aanval deur 'n groep van minstens agt persone beseer is. Die groep het lukraak op persone geskiet. 'n Voertuig is ook tydens die aanval beskadig. Die groep het vermoedelik in twee voertuie gery.
Agt persone is by 'n plakkershuis in KwaThema aangeval. Drie persone, tussen 26 en 41 jaar oud, is dood en vyf persone is na 'n hospitaal geneem. Die motief vir dié aanval hou vermoedelik met dwelmmiddels verband.
Dlamini het gesê die aanvallers sal na verwagting vinnig aangekeer word, omdat die polisie alle leidrade opvolg. Die polisie ondersoek sake van moord, poging tot moord en opsetlike saakbeskadiging.
SA in die greep van korrupsie, bedrog en gierigheid, sê IVP-leier
Twee vas wat met ietermagô betrap word
Baie dankie vir die vesekering dat die skuldiges na vewagting baie vinnig aangekeer word omdat die polisie alle leidrade opvolg.